રાયબરેલી કોચ ફેક્ટરની જનરલ મેનેજર રાજેશ અગ્રવાલે સ્માર્ટ કોચ લોન્ચ કરતા સમયે કહ્યું હતું કે, ટ્રાન્સપોર્ટેશનની દુનિયામાં બ્લેક બોક્સ લાગેલા સ્માર્ટ કોચ ગેમ ચેન્જર સાબિત થશે. ચીફ એન્જીનિયર ઈન્દ્રજીત સિંહે કહ્યું હતું કે, સ્માર્ટ કોચમાં રહેલા બ્લેક બોક્સ વિમાનમાં ફીટ થયેલા બ્લેક બોક્સ કરતા પણ વધુ અસરકારક રહેશે. વિમાનમાં રહેલા બ્લેક બોક્સ દુર્ઘટના રોકી શકતા નથી. જ્યારે સ્માર્ટ કોચના બ્લેક બોક્સ ટ્રેનને પાટા ઉપરથી ઉતરતી રોકવામાં મહત્વની ભૂમિકા ભજવશે. આ ઉપરાંત બ્લેક બોક્સ દરેક સમયે ટ્રેનને મોનિટર કરશે. જેથી સમય ઉપર ખામીઓને દુર કરી શકાય. જો ટ્રેનમાં કોઈ ખામી સર્જાશે તો ંબ્લેક બોક્સ તેની ચેતવણી મોકલશે. સ્માર્ટ કોચમાં બ્લેક બોક્સ ઉપરાંત સીસીટીવી, પેસેન્જર ઈન્ફોર્મેશન સિસ્ટમ, ઈન્ફોટેન સોફ્ટવેર અને વાઈફાઈ એક્સેસ પણ ઉપલબ્ધ હશે.